VS001560
Datum: 1999-01-25T01:00:00.000+01:00
datum_sodbe_i_stopnje: 2004-04-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 2.900.000,00 SIT
opombe: II Ips 796/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Mlajši moški.

## Škodni dogodek

Prometna nesreča.

## Poškodba

Zvin vratnega dela hrbtenice in zvin ledvenega dela hrbtenice.

## Telesne bolečine

1.200.000,00 SIT Kumulativno šteto je srednje hude telesne bolečine trpel najmanj 2 meseca, blage stalne bolečine pa 3 mesece. Po tem obdobju so bolečine v stalni obliki prenehale. Nato je oškodovanec ves čas prestajal še blage občasne telesne bolečine. Tovrstne bolečine trpi še vedno. Te bolečine se pojavljajo pri ponavljajočih se sunkovitih gibih glave, pri dolgotrajnem sedenju v prisilnem položaju, pri dolgotrajnih vožnjah s prevoznimi sredstvi, pri delih, ki so povezana z vibracijami, sklanjanjem in dvigovanjem bremen težjih od 15 kg.

#### Ambulantno zdravljenje

Zdravljenje oškodovanca je potekalo ambulantno in sicer do 30.7.1999. Kasneje je bil zaradi poškodb, ki jih je utrpel v obravnavani prometni nesreči, v bolniškem staležu še od 4.10.1999 do 18.10.1999 in od 25.10.1999 do 30.1.2000. Med zdravljenjem je bil 5-krat pregledan pri zdravniku specialistu in najmanj 15-krat pri osebnem zdravniku.

#### Rehabilitacija

4 dni se je zdravil v zdravilišču, kjer je opravljal fizioterapijo, ki je bila občasno boleča in neprijetna.

#### Nevšečnosti med zdravljenjem

8-krat je bil, ob rentgenskem slikanju, izpostaljen nizkim dozam ionizirajočega sevanja, 6 tednov je nosil mavčni steznik. V času, ko je nosil steznik, se je težko negoval, ni se mogel obuvati, s težavo se je oblačil. Steznik ga je oviral pri hoji, obračanju, sedenju in opravljanju osebne higiene. 1

## Strah

200.000,00 SIT Ob prometni nesreči je utrpel močno intenziven trenutni primarni strah. Pozneje, s pojavom bolečin, se je pri oškodovancu pojavil sekundarni strah za izid zdravljenja. Kumulativno je takšen strah, ki je bil srednje hude intenzitete, trajal mesec dni. Nato je trpel še blag strah 10 mesecev.

## Zmanjšanje življenjske aktivnosti

1.500.000,00 SIT Trajne posledice poškodb, ki jih je oškodovanec utrpel v prometni nesreči, se kažejo v zavrti gibljivosti vratnega in ledvenega dela hrbtenice lažje stopnje. Ta mu zmanjšuje splošne življenjske in delovne sposobnosti. Dela, ki so povezana z dolgotrajnim sedenjem v prisilnem položaju, z dolgotrajnimi transporti, z vibracijami, s sunkovitimi in ponavljajočimi se gibi glave, dolgotrajno držo v sklonjenem položaju, z obojeročnim dvigovanjem bremen težjih od 15 kg, lahko opravlja le s povečanim naporom in bolečinami. Enako je zmanjšana tudi njegova sposobnost za športne in rekreativne aktivnosti, ki zahtevajo omenjene sposobnosti. Oškodovanec je zato opustil vse fizične aktivnosti, ki jih je pred prometno nesrečo izvajal v okviru prostovoljnega gasilskega društva (igranje košarke, nogometa ter tekmovanja prostovoljnih gasilcev). Opustil je tudi rekreativno ukvarjanje s smučanjem in opravljanje težjih del na vrtu.

---

ZOR člen 200, 203